CELEX: 32021R1218
Language: hr
Date: 2021-07-26 00:00:00
Title: Provedbena uredba Komisije (EU) 2021/1218 оd 26. srpnja 2021. o izmjeni Provedbene uredbe (EU) br. 79/2012 u pogledu pohranjivanja informacija o uvozima izuzetima od PDV-a u okviru „programa za uvoz” i automatiziranog pristupa tim informacijama

27.7.2021   
               
               
                  HR
               
               
                  Službeni list Europske unije
               
               
                  L 267/12
               
            
         PROVEDBENA UREDBA KOMISIJE (EU) 2021/1218
         оd 26. srpnja 2021.
         o izmjeni Provedbene uredbe (EU) br. 79/2012 u pogledu pohranjivanja informacija o uvozima izuzetima od PDV-a u okviru „programa za uvoz” i automatiziranog pristupa tim informacijama
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu Vijeća (EU) br. 904/2010 od 7. listopada 2010. o administrativnoj suradnji i suzbijanju prijevare u području poreza na dodanu vrijednost (1), a posebno njezin članak 17. točku 2.,
         budući da:
         
                     (1)
                  
                  
                     Članak 17. stavak 1. točka (e) Uredbe (EU) br. 904/2010, kako je umetnut Uredbom Vijeća (EU) 2017/2454 (2), uveden je kako bi se omogućila razmjena informacija među državama članicama u pogledu programa za uvoz predviđenog u glavi XII. poglavlju 6. odjeljku 4. Direktive Vijeća 2006/112/EZ (3) koja se treba primjenjivati od 1. srpnja 2021.
                  
               
                     (2)
                  
                  
                     Člankom 17. stavkom 1. točkom (e) i člankom 21. stavkom 1. Uredbe (EU) br. 904/2010 od država članica zahtijeva se pohranjivanje informacija o uvozima izuzetima od poreza na dodanu vrijednost („PDV”) koje su prikupile u skladu s člankom 143. stavkom 1. točkom (ca) Direktive 2006/112/EZ te da drugim državama članicama omoguće automatiziran pristup tim informacijama kako bi se državama članicama pomoglo da utvrde odstupanja u prijavama PDV-a i moguće prijevare u vezi s PDV-om.
                  
               
                     (3)
                  
                  
                     Nacionalna carinska tijela prikupljaju informacije o takvim uvozima izuzetima od PDV-a u skladu s Uredbom (EU) br. 952/2013 Europskog parlamenta i Vijeća (4) te ih prosljeđuju Komisiji putem elektroničkog sustava iz članka 56. stavka 1. Provedbene uredbe Komisije (EU) 2015/2447 (5). Radi učinkovitosti, pohranjivanje informacija o uvozima izuzetima od PDV-a i automatizirani pristup tim informacijama, kako je propisano člankom 17. stavkom 1. točkom (e) odnosno člankom 21. stavkom 1. Uredbe (EU) br. 904/2010, trebalo bi provoditi primjenom istog elektroničkog sustava.
                  
               
                     (4)
                  
                  
                     Tehničke pojedinosti o automatskoj provjeri informacija iz članka 17. stavka 1. točke (e) Uredbe (EU) br. 904/2010 utvrđene su u članku 55. Provedbene uredbe (EU) 2015/2447. Člankom 55. stavkom 3. Provedbene uredbe (EU) 2015/2447 nacionalnim poreznim tijelima omogućuje se pristup podacima u agregiranom obliku u elektroničkom sustavu iz članka 56. stavka 1. Provedbene uredbe (EU) 2015/2447.
                  
               
                     (5)
                  
                  
                     Člankom 5.a Provedbene uredbe Komisije (EU) br. 79/2012 (6) utvrđuju se tehnički detalji o pohranjivanju informacija o uvozima izuzetima od PDV-a i automatiziranom pristupu tim informacijama u skladu s člankom 17. stavkom 1. točkom (f) Uredbe (EU) br. 904/2010. Članak 5.a stavak 1. Provedbene uredbe (EU) br. 79/2012 trebalo bi stoga izmijeniti kako bi se odredile tehničke pojedinosti automatizirane provjere informacija iz članka 17. stavka 1. točke (e) drugog dijela Uredbe (EU) br. 904/2010.
                  
               
                     (6)
                  
                  
                     Kako bi se ova Uredba primjenjivala od istog datuma kao i Uredba (EU) 2017/2454, kojom je umetnut članak 17. stavak 1. točka (e) Uredbe (EU) br. 904/2010, ova bi se Uredba trebala primjenjivati od 1. srpnja 2021.
                  
               
                     (7)
                  
                  
                     Mjere propisane ovom Uredbom u skladu su s mišljenjem Stalnog odbora za administrativnu suradnju,
                  
               DONIJELA JE OVU UREDBU:
         
            Članak 1.
            Članak 5.a stavak 1. Provedbene uredbe (EU) br. 79/2012 zamjenjuje se sljedećim:
            
               
                  „1.   Nadležna tijela pohranjuju informacije iz članka 17. stavka 1. točaka (e) i (f) Uredbe (EU) br. 904/2010 i automatski im pristupaju upotrebom elektroničkog sustava iz članka 56. stavka 1. Provedbene uredbe Komisije (EU) 2015/2447 (*1).
               
            
         
         
            Članak 2.
            Ova Uredba stupa na snagu dvadesetog dana od dana objave u Službenom listu Europske unije.
            Primjenjuje se od 1. srpnja 2021.
         
         
            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 26. srpnja 2021.
            
               
                  Za Komisiju
               
               
                  Predsjednica
               
               Ursula VON DER LEYEN
            
         
         
            (1)  SL L 268, 12.10.2010., str. 1.
         
         
            (2)  Uredba Vijeća (EU) 2017/2454 od 5. prosinca 2017. o izmjeni Uredbe (EU) br. 904/2010 o administrativnoj suradnji i suzbijanju prijevare u području poreza na dodanu vrijednost (SL L 348, 29.12.2017., str. 1.).
         
            (3)  Direktiva Vijeća 2006/112/EZ od 28. studenoga 2006. o zajedničkom sustavu poreza na dodanu vrijednost (SL L 347, 11.12.2006., str. 1.).
         
            (4)  Uredba (EU) br. 952/2013 Europskog parlamenta i Vijeća od 9. listopada 2013. o Carinskom zakoniku Unije (SL L 269, 10.10.2013., str. 1.).
         
            (5)  Provedbena uredba Komisije (EU) 2015/2447 оd 24. studenoga 2015. o utvrđivanju detaljnih pravila za provedbu određenih odredbi Uredbe (EU) br. 952/2013 Europskog parlamenta i Vijeća o Carinskom zakoniku Unije (SL L 343, 29.12.2015., str. 558.).
         
            (6)  Provedbena uredba Komisije (EU) br. 79/2012 od 31. siječnja 2012. o utvrđivanju detaljnih pravila za provedbu pojedinih odredaba Uredbe Vijeća (EU) br. 904/2010 o administrativnoj suradnji i suzbijanju prijevare u području poreza na dodanu vrijednost (SL L 29, 1.2.2012., str. 13.).